Dagtilbuds-, Skole- og Familieudvalget (DSFU) — 2023-06-12

Punkt 1: Godkendelse af dagsorden
Sagsnummer: EMN-2022-06016

Punkt 2: Drøftelse af Silkeborg Kommunes Ejendomspolitik i Dagtilbud-, Skole- og Familieudvalget
Sagsnummer: EMN-2022-00986
Resumé: Ejendomsstaben har udarbejdet en Ejendomspolitik, som ønskes godkendt i byrådet 27. juni 2023. Ejendomschefen indstiller til Dagtilbud-, Skole- og Familieudvalget udvalget at indholdet i Ejendomspolitikken drøftes forud for godkendelse i byrådet.
Indstilling: Ejendomschefen indstiller til Dagtilbud-, Skole- og Familieudvalget  at indholdet i Ejendomspolitikken drøftes

Punkt 3: Orientering vedr. mulige reduktioner på modtagelsesklasse- området
Sagsnummer: EMN-2023-00243
Resumé: Den 14.03.2023 blev udvalget orienteret om status på håndteringen af de ukrainske elevers skolegang og modtagelsesområdet generelt. I forbindelse med budgetopfølgningen pr. 31. marts 2023 bad udvalget forvaltningen om at undersøge mulighederne for at reducere udgifterne til modtageklasser og herunder befordring og fremlægge det til politisk behandling. På denne baggrund har Videncenter for sprog og læsning i PPL lavet et notat omkring de overordnede handlemuligheder og herunder reduktioner på området – både på kort sigt og lang sigt.
Indstilling: Skolechefen indstiller til udvalget:  at udvalget med afsæt i orienteringen og det vedlagte bilag drøfter perspektiverne på et evt. videre arbejde med mulige reduktioner på modtagelsesområdet.

Punkt 4: Godkendelse af serviceniveau for befordring til og fra special- og modtagelsesklasser
Sagsnummer: EMN-2023-01515
Resumé: D. 8. maj 2023 besluttede Dagtilbud-, Skole- og Familieudvalget, at forvaltningen skal komme med forslag til et serviceniveau for befordring til politisk behandling mhp. at reducere udgifterne hertil. Forvaltningen har på den baggrund, og med inddragelse af skolerne, udarbejdet et forslag til et serviceniveau for befordring til special- og modtagelsesklasser, som præsenteres i nedenstående.
Indstilling: Skolechefen indstiller til Dagtilbuds-, Skole- og Familieudvalget, at  det vedlagte serviceniveau for befordring til special- og modtagelsesklasser godkendes.

Punkt 5: Høring om nedlæggelse af mindre lokale ruter
Sagsnummer: EMN-2023-02817
Resumé: Plan- og Vejudvalget skal tage stilling til, om de mindste lokale ruter skal nedlægges eller fortsætte som en del af den kollektive trafik under Midttrafik. Der er fortsat behov for en del af kørslen for at opfylde Folkeskolelovens krav om befordring af skoleelever. Derfor anbefales en høring i Dagtilbuds-, Skole- og Familieudvalget, før Plan- og Vejudvalget tager den endelige beslutning.
Indstilling: Med henvisning til Plan- og Vejudvalgets beslutning om at sende sagen til høring hos Dagtilbud-, Skole- og Familieudvalget, indstiller Skolechefen til Dagtilbud-, Skole- og Familieudvalget, at  sagen drøftes, og at der sendes et skriftligt høringssvar tilbage til Plan- og Vejudvalget

Punkt 6: Godkendelse af fællesansøgning til Villumfonden om midler til at udvikle folkeskolernes praksis
Sagsnummer: EMN-2023-01613
Resumé: På udvalgsmødet den 28. marts 2023 drøftede udvalget muligheden for at grundskolerne i Silkeborg Kommune søger Villumfonden til midler på skoleområdet, der kan understøtte dem i egne lokale behov med at udvikle anvendelsesorienterede læringsmiljøer, herunder faciliteter og kompetencer som makerspaces kan tilbyde. Udvalget drøftede sagen og bakkede op om at muligheden undersøges nærmere. Det er nu blevet gjort og en skrivegruppe bestående af skoleledelser og en medarbejder fra FabLab Silkeborg har nu færdiggjort ansøgning til Villumfonden.
Indstilling: Skolechefen indstiller til Dagtilbuds-, Skole- og Familieudvalget,  At udvalget godkender fællesansøgning til Villumfonden om midler til at udvikle folkeskolernes praksis

Punkt 7: Godkendelse af høring vedr. Skolestruktur for området Gødvad, Dybkær og Grauballe ifbm. ny skolebygning i Eriksborg
Sagsnummer: EMN-2022-04184
Resumé: På DSFU-mødet d. 28. november 2022 blev det besluttet at igangsætte en proces med henblik på i efteråret 2023, at kunne træffe beslutning om den fremtidige skolestruktur og skolemæssige udbygning af hele området Gødvad, Dybkær og Grauballe skoledistrikter både på den korte og længere bane. Byrådet besluttede den 19. december 2022 principbeslutning om ny skolebygning i Eriksborg, hvorved der kom retning på den fremtidige skolemæssige udbygning i området. Som en del af processen har DSFU afholdt dialogmøde den 24. april med berørte skoleledere, lokalråd og skolebestyrelser i distrikterne Gødvad, Dybkær og Grauballe. De tidligere politiske beslutninger, samt drøftelser på dialogmødet danner baggrund for, at der i efteråret 2023 kan træffes endelig politisk beslutning om henholdsvis skolestruktur, dimensionering og organisering for den ny skolebygning i Eriksborg.
Indstilling: Skolechefen indstiller til Dagtilbuds-, Skole- og Familieudvalget,  At udvalget godkender at sende de 2 scenarier for organisering af ny skolebygning i Eriksborg i høring. A) Ny skolebygning i Eriksborg bliver en selvstændig skole med eget skoledistrikt og egen ledelse B) Der etableres én ”Grauballe-Eriksborg skole” med to matrikler (nuværende Grauballe skole og ny skolebygning i Eriksborg). Det bliver ét fælles skoledistrikt med én ledelse og projektet med etablering af skolebygningen i Eriksborg forankres hos Grauballe Skole.

Punkt 8: Orientering om eud 8 og 9 rammeforsøg
Sagsnummer: EMN-2023-02585
Resumé: Med baggrund i gode erfaringer fra tidligere rammeforsøg (2020/2021 – 2022/2023), med udskolingslinjer for eud 8 og 9, gennemfører Børne og Undervisningsministeriet endnu et rammeforsøg med erhvervsrettet udskolingslinje i 8. og 9. klasse. Målgruppen er unge med særlige behov, der er i risiko for ikke at påbegynde eller gennemføre en ungdomsuddannelse. Eksempelvis elever som mangler motivation i undervisningen.
Indstilling: Skolechefen indstiller til Dagtilbuds-, Skole- og Familieudvalget at:  Orientering om rammeforsøg med udskolingslinjer for eud 8 og 9 tages til efterretning og drøftes med henblik på at afdække muligheden for, at folkeskolerne i Silkeborg Kommune søger om deltagelse i rammeforsøget.

Punkt 9: Orientering om Ramme for kvalitetsudvikling og tilsyn
Sagsnummer: EMN-2022-02405
Resumé: Med baggrund i den politiske aftale fra oktober 2021, om et fremtidigt evaluerings- og bedømmelsessystem i folkeskolen som bl.a. omfatter ændringer i forhold til forvaltningens kvalitetsopfølgning og tilsyn på folkeskolerne, orienteres her om rammen for kvalitetsudvikling og tilsyn, med henblik på at sikre sammenhængen mellem aftalens elementer og eksisterende praksis.
Indstilling: Skolechefen indstiller til Dagtilbuds-, Skole- og Familieudvalget at:  Orientering om ramme for kvalitetsudvikling og tilsyn tages til efterretning

Punkt 10: Orientering om afrapportering af skoleudviklingssamtalerne 2023
Sagsnummer: EMN-2022-02405
Resumé: I september 2022 godkendte Dagtilbuds–, Skole- og Familieudvalget gennemførelse af skoleudviklingssamtaler (jf dagsordenspunkt 3 på udvalgsmøde den 10/10 2022 - Godkendelse af gennemførelse af skoleudviklingssamtaler samt drøftelse af DSFUs rolle ). I denne sagsfremstilling vil udvalget blive orienteret om afrapportering fra de afholdte skoleudviklingssamtaler med fokus på de lovgivningsmæssige rammer og procesplanen, skolernes tilbagemelding på skoleudviklingssamtaler, skolernes udvalgte fokusområder samt resultater fra nationale test og trivselsmålingen.
Indstilling: Skolechefen indstiller til Dagtilbuds–, Skole- og Familieudvalget, at  Orienteringen om afrapportering af skoleudviklingssamtalerne afholdt i 2023 tages til efterretning

Punkt 11: Beslutning om fremtidige afrapporteringer
Sagsnummer: EMN-2022-02405
Resumé: På Dagtilbuds–, Skole- og Familieudvalgets møde d. 10.10.2022 under dagsordenspunkt 4, blev det drøftet hvordan udvalget fremadrettet skulle orienteres om skoleudviklingssamtalerne, samt hvordan udvalget kunne supplere skoleudviklingssamtalerne med et samtaleemne. I forlængelse heraf præsenteres udvalget i denne beslutningssag for to scenarier om, hvor hyppigt udvalget fremover skal orienteres med en afrapportering, og i forlængelse deraf have mulighed for at supplere fremtidige skoleudviklingssamtaler med et samtaleemne, der tager afsæt i den strategiske ramme for skolevæsenet. Desuden skal udvalget også beslutte, om der skal udvælges et samtaleemne forud for den kommende periode af skoleudviklingssamtaler.
Indstilling: Skolechefen indstiller til Dagtilbuds–, Skole- og Familieudvalget, at  udvalget beslutter, hvilket af de to fremlagte scenarier for afrapportering af skoleudviklingssamtalerne, som skal være gældende fra det kommende skoleår.  udvalget beslutter, om der skal udvælges et supplerende samtaleemne forud for de kommende skoleudviklingssamtaler.
Beslutning: EMN-2022-02405 11 (Offentlig) Beslutning om fremtidige afrapporteringer Sagsbehandler: Dr15795 SagsID: EMN-2022-02405 Resume På Dagtilbuds–, Skole- og Familieudvalgets møde d. 10.10.2022 under dagsordenspunkt 4, blev det drøftet hvordan udvalget fremadrettet skulle orienteres om skoleudviklingssamtalerne, samt hvordan udvalget kunne supplere skoleudviklingssamtalerne med et samtaleemne. I forlængelse heraf præsenteres udvalget i denne beslutningssag for to scenarier om, hvor hyppigt udvalget fremover skal orienteres med en afrapportering, og i forlængelse deraf have mulighed for at supplere fremtidige skoleudviklingssamtaler med et samtaleemne, der tager afsæt i den strategiske ramme for skolevæsenet. Desuden skal udvalget også beslutte, om der skal udvælges et samtaleemne forud for den kommende periode af skoleudviklingssamtaler. Indstilling Skolechefen indstiller til Dagtilbuds–, Skole- og Familieudvalget, at  udvalget beslutter, hvilket af de to fremlagte scenarier for afrapportering af skoleudviklingssamtalerne, som skal være gældende fra det kommende skoleår.  udvalget beslutter, om der skal udvælges et supplerende samtaleemne forud for de kommende skoleudviklingssamtaler. Beslutning Udvalget ønsker, at afrapportering af skoleudviklingssamtalerne skal ske efter scenarie 2 (år 2 og 4 i byråydsperioden) i det kommende skoleår. Udvalget ønsker fortsat at følge trivselsmålingerne årligt. Udvalget ønsker, at skoleudviklingssamtalerne suppleres med et tema om, hvordan skolerne vil arbejde med styrket faglighed. Ej til stede Tidligere beslutninger … Sagen

Punkt 12: Godkendelse af tillægsbevilling til projektering og principbeslutning om udvidelse af Linå Børnehus
Sagsnummer: EMN-2023-02381
Resumé: Ifølge dagtilbudsprognosen er der de kommende år kapacitetsudfordringer i pasningsdistriktet Sejs. Den aktuelle opskrivning til Linå Børnehus peger endvidere på, at der i 2024 vil være for lav kapacitet i forhold til det forventede behov i området. Da børnetallet for Linå-området de kommende år forventes at stige, foreslås det, at der gives anlægsbevilling til projektering af en tilbygning til Linå Børnehus.
Indstilling: Børne- og Familiechefen indstiller til byrådet,  at anlægsbevilling på 0,50 mio. kr. godkendes, når o der gives tillægsbevilling ved fremrykning af rådighedsbeløb 0,50 mio. kr. fra 2024 til 2023 Børne- og Familiechefen indstiller til Dagtilbuds-, Skole- og Familieudvalget,  at udvalget træffer principbeslutning om igangsætning af arbejde med udvidelse af Linå Børnehus

Punkt 13: Orientering om pulje til mere pædagogisk personale i daginstitutioner med mange børn i udsatte positioner
Sagsnummer: EMN-2023-02784
Resumé: Silkeborg Kommune har fået tilsagn om 4,125 mio. kr. pr. år fra Børne- og Undervisningsministeriet til mere pædagogisk personale i daginstitutioner med mange børn i udsatte positioner i perioden 2023-2025. Midlerne skal anvendes i fire børnehuse, som opfylder kriterierne.
Indstilling: Børne- og Familiechefen indstiller til Dagtilbuds-, Skole- og Familieudvalget,  at udvalget tager sagen til efterretning.

Punkt 14: Orientering og beslutning efter evaluering af Dagplejen Søhøjlandet
Sagsnummer: EMN-2020-04522
Resumé: I forbindelse med budget 2021 vedtog byrådet at samle organiseringen af dagpleje og daginstitution i ét lokalområde som et forsøg over en 2-årig periode. Formålet med forsøget var en besparelse. Forsøget er i foråret 2023 blevet evalueret i forhold til tre succeskriterier – en besparelse, medarbejdertrivsel og forældretilfredshed. Evalueringen viser, at det med stor sandsynlighed er muligt at opnå en besparelse, men at en organisationsændring har trivselsmæssige konsekvenser i hvert fald på kort sigt, og at det endnu ikke er muligt at se det fulde udbytte.
Indstilling: Børne- og Familiechefen indstiller til Dagtilbuds-, Skole- og Familieudvalget,  At orienteringen om evalueringen tages til efterretning  At den samlede organisering i Søhøjlandet gøres permanent

Punkt 15: Orientering om sundhedsplejens pilotprojekt med konsultation i klinik i Kjellerup
Sagsnummer: EMN-2023-02742
Resumé: Byrådet har i forbindelse med budget 2023 besluttet, at Sundhedsplejen skal arbejde med udvikling af nye måder for organisering af sundhedsplejens tilbud, herunder konsultation i klinik frem for konsultation med hjemmebesøg. Formålet med pilotprojektet er at få erfaring med den organisationsform. Viden skal sammen med viden og erfaringer fra tilsvarende organiseringer i andre kommuner, ligge til grund for beslutninger om den fremadrettede organisering i sundhedsplejen i Silkeborg Kommune.
Indstilling: Børne- og Familiechefen indstiller til Dagtilbuds-, Skole- og Familieudvalget,  At orienteringen om sundhedsplejens pilotprojekt med konsultation i klinik i Kjellerup tages til efterretning

Punkt 16: Godkendelse af vejledende serviceniveau for aflastning
Sagsnummer: EMN-2023-02455
Resumé: I forbindelse med budget 2023 har byrådet besluttet, at der skal ske reduktioner i forhold til aflastning jf. Servicelovens §84 og §52 og Familie og Børnehandicap har derfor fastsat vejledende serviceniveauer (Se bilag). Det indstilles, at DSFU godkender det vejledende serviceniveau.
Indstilling: Børne og Familiechefen indstiller til Dagtilbuds-, Skole- og Familieudvalget  at de vejledende serviceniveauer for aflastning jf. Servicelovens §84 og §52 godkendes

Punkt 17: Orientering om status på implementering af kodeks for tillid og samarbejde på handicapområdet
Sagsnummer: EMN-2022-03044
Resumé: Byrådet i Silkeborg Kommune godkendte 28. marts 2022 Kodeks for tillid og samarbejde på handicapområdet. I nærværende sag orienteres relevante fagudvalg og byrådet om status på implementeringen heraf.
Indstilling: Beskæftigelseschefen, Skolechefen, Børne- og Familiechefen og Socialchefen indstiller til byrådet,  at orienteringen tages til efterretning.

Punkt 18: Til orientering
Sagsnummer: EMN-2022-06016

Punkt 19: Underskriftsside
Sagsnummer: EMN-2022-06016